Din fericire, aceştia au fost observaţi la timp de un adult care a alertat autorităţile.
"Uite ce am găsit. Zici că e glonț… e de fier", se aude pe filmare.
"Echipajul de pirotehniștii din cadrul ISU Galați a fost solicitat sa intervină în satul Movileni, comuna Șendreni, pentru a ridica în vederea distrugerii, un proiectil de calibrul 100 mm.
Proiectilul exploziv provine din Al Doilea Război Mondial, avea focos (=sistemul de inițiere) și prezenta pericol exploziv. Cu toate că în social media circula informațiile cu cei doi copii, echipajul nostru a preluat proiectilul de la echipajul de poliție, apelantul fiind un bărbat care a plecat după ce a predat proiectilul echipajului de poliție din Sendreni", a transmis ISU Galați.
Proiectilul este al doilea descoperit în utlima perioadă în Galaţi. În urmă cu o saptămână, o sută de elevi şi profesori au fost evacuaţi de la o şcoala, după ce un copil a găsit pe malul râului Prut un obuz şi l-a dus în clasă.